**A GYÓGYTESTNEVELÉS TÖRVÉNYI SZABÁLYOZÁSA**

A gyógytestnevelés önálló tantárgy, amelyben betegségtípusok szerinti és testi képességeikben visszamaradt tanulók, tantervbe foglalt differenciált képességfejlesztése folyik, mindazok részvételével, akiket az iskolaorvos, ill. a szakorvos gyógytestnevelésre utal.

A gyógytestnevelés célja a mozgásszervi deformitásokkal és belgyógyászati panaszokkal küszködő, illetve a testi képességekben visszamaradó tanulók panaszainak csökkentése, a panaszok megszüntetése a testnevelés eszközeivel.

Jogszabály írja elő a gyógytestnevelést az iskolákban /1993.évi LXXIX: törvény a közoktatásról/:

A 35. paragrafus értelmében a gyógytestnevelés feladata a gyermek, a tanuló speciális egészségügyi testnevelési foglalkoztatása, ha az iskolaorvosi vagy szakorvosi szűrővizsgálat gyógy- vagy könnyített testnevelésre utalja.

A gyógytestnevelési szolgáltatás ingyenes.

**BEUTALÁS, KATEGÓRIÁBA SOROLÁS**

**A gyógy-testnevelésre való beutalás, illetve kategóriába sorolás szintén a nevelési-oktatási intézmény orvosa által ellátandó iskola-egészségügyi feladat (26/1997. (IX. 3.)**

**A beutalást és a kategóriába sorolást a szakorvos is elvégezheti. (1993. évi LXXIX, tv.alapján)**

1. A tanuló, ha egészségi állapota miatt a testnevelési órák gyakorlatait csak részben vagy egyáltalán nem tudja elvégezni - az

orvosi szakvéleményben foglaltak szerint - a kötelezőtestnevelési óra keretében vagy helyett kötelező könnyített testnevelésre (a továbbiakban: I. kategória) vagy a kötelező testnevelési óra helyett kötelező gyógytestnevelésre (a továbbiakban: II. kategória) kell beosztani, illetve fel kell menteni (a továbbiakban: III. kategória) mindenféle testnevelési órán való részvétel alól.

2. Könnyített testnevelési órán (I. kategória) vesz részt a

tanuló, ha hosszabb betegség miatt fizikai állapota leromlott, kismértékű mozgásszervi, belgyógyászati stb. elváltozása van, s emiatt

a testnevelési órák egyes gyakorlatait nem végezheti. A könnyített testnevelés a

testnevelési órák keretében vagy azok helyett is megszervezhető

3. Gyógytestnevelési órán (II. kategória) kötelezően vesz részt a

tanuló, ha mozgásszervi, belgyógyászati stb. elváltozása miatt sajátos, az állapotát figyelembe vevőfoglalkozásokat kell részére

szervezni. A tanuló orvosi javaslat alapján, testnevelési órán is részt vehet.

Besorolás:

II/A kat.: Orvosi javaslat alapján, a kötelező gyógytestnevelési és testnevelés órán is részt kell vennie.

Gyógytestnevelés óra féléves és év végi osztályzatát a gyógytestnevelő tanár állapítja meg. A testnevelés jegyét a testnevelő tanár adja. Ezek külön tantárgyként szerepelnek az ellenőrzőjében.

II/B kat.: Csak a gyógytestnevelés órákon vehet részt, az egészségügyi diagnózisnak megfelelő foglalkozásokon, ami kötelező számára.

Féléves és év végi osztályzatát a gyógytestnevelő tanár állapítja meg.

4. Fel kell menteni a tanulót a testnevelési órán való

részvétel alól (III. Kategória), ha mozgásszervi, belgyógyászati stb. elváltozása nem teszi lehetővé a gyógytestnevelési órán való részvételét sem.

A gyógytestnevelés foglalkozás heti három alkalommal kötelező, (ebből lehetőség szerint egy alkalom úszás lehet.) A gyógytestnevelés kivált két mindennapos testnevelési foglalkozást. Az a gyermek, aki speciális gyógyúszáson vesz részt, vagy intézeti gyógytornán, az ő részükre, azok az óraszámok leszámíthatók a kötelező óraszámból.

Hiányzások: A több napos hiányzásról szóló orvosi igazolás fénymásolatát egy héten belül kell leadni. Az iskolai elfoglaltságok

miatti mulasztást az osztályfőnök vagy a szaktanár a tájékoztató füzeten keresztül igazolhatja.

Fél évente 3 alkalommal igazolhat hiányzást a szülő. A gyógytestnevelésről való hiányzás beleszámít az éves hiányzásba. Az igazolatlan mulasztásokról a gyógytestnevelő havonta értesíti az iskolát.

A 30%-os hiányzási szabály a gyógytestnevelés órákra is érvényes.

Elégtelen jelenlét pótvizsgát is vonhat maga után.

A tanuló kötelessége az órákon pontosan, ékszerek nélkül, sportruházatba átöltözve megjelenni, a tájékoztató füzetet az órákra elhozni, társai és a saját épségére vigyázni.

Osztályozás, értékelés: Az értékelés alapja a rendszeres, folyamatos és aktív munka.

A tanult gyakorlatokból bemutatások, felmérések.

Az osztályzatokat minden hónapban alá kell íratni a szülővel és az osztályfőnökkel.

A gyógytestnevelési tájékoztató füzeten keresztül történik, ahová a szülő és a gyógytestnevelő tanár beírhatja az észrevételeit.

Az a gyermek, akit az orvos gyógytestnevelésre javasol, számára a foglalkozásokon való részvéte kötelező tanórai jelleggel bír.

A beiratkozás a tanév folyamán folyamatos a vizsgálatok alapján.

Iskolánk gyógytestnevelője: Wieszt Enikő – óraadóként van jelen hétfő és szerdai napokon 12 órától.

Jelentkezés és információ az órákról: emailben: wieszteniko@gmail.com